izzako/sundanese-pixelgpt huggingface dataset:
Adien ogé pernah jadi pinunjul kahiji dina ajang Kang jeung Yuk Probolinggo 2012
Salian ti éta, manéhna kungsi medalkeun sorangan carpon nu ditulis maké aksara Jawa anu judulna "Kiambang"
Adien gumelar di Probolinggo, Jawa Wétan
Adien meunang gelar sarjana ilmu komunikasi ti Universitas Airlangga
Kiwari manéhna jadi staf komunikasi di Wikimédia Indonésia
Sangu timbel (Aksara Sunda Baku: ) atawa timbel nyaéta masakan Sunda anu kasohor di Jawa Kulon jeung Banten
Kadaharan ieu biasana dijieun tina béas bagolo atawa béas beureum campuran anu dipasak maké bungkus daun cau
Stasion Cikini (CKI) (Aksara Sunda Baku: ) mangrupa stasion karéta api kelas II anu perenahna di Jalan Cikini Raya, Cikini, Ménténg, Jakarta Pusat
Stasion anu perenahna dina kaluhuran +20 m ieu kaasup Daérah Operasi I Jakarta jeung ngalayanan rute KRL Commuter Line
Hingga ahir 80-an, ka arah kidul stasion ieu, saacan Stasion Manggarai aya halteu karéta api, nyaéta halteu Pegangsaaan anu perenahna pas di beulah kalér Jalan Diponegoro
Halteu ieu dibongkar ti panungtungan dékade 1980-an, sanajan diwangun rél KA layang antara Manggarai jeung Jakarta Kota
Ti halteu ieu, aya parcabangan ka Stasion Salémba
Di sisi kidul stasion ieu pas dijieun pacabangan ka jalur luhur Stasion Manggarai, kalawan bagian ti proyék rénovasi Stasion Manggarai
Ti tanggal 1 Agustus 2019, stasiun ieu, jeung Stasion Sudirman, Palmerah, UI, jeung Taman Kota, résmi ngahapus panjualan kartu "single trip" (Tiket Harian Berjaminan/THB) keur KRL Commuter Line
Hal ieu sabab mayoritas panumpang KRL Commuter Line geus biasa maké kartu "multi trip" atawa diut éléktronik
Ku cara kitu, antréan panjang tikét KRL bisa dipangkas
Ngan, pamaké jasa tetep bisa "tap-in/tap-out" maké THB di stasion ieu
Dina tanggal 31 Agustus 2009 jam 8.00, hiji lalaki kasetrum kabel listrik pas naék di luhur gérbong KRL 513 ti Bogor
Ku sabab insidén éta, listrik antara Manggarai-Gambir kudu dipareuman pkeun ngévakuasi korban
Kajadian ieu nyebabkeun sabaraha lalampahan KRL kaganggu
Stasion Gondangdia (GDD) (Aksara Sunda Baku: ) nyaéta stasion karéta api kelas II anu pererahna di Kebon Sirih, Ménténg, Jakarta Pusat, DKI Jakarta
Meski éta dibéré ngaran Gondangdia, stasion ieu sabénérna teu pererahna di Kelurahan Gondangdia, tapi pererahna agak saéutik ka kalér ti Kalurahan Gondangdia éta sorangan
Stasion anu pererahan dina kaluhuran +15 métér ieu kaasup tina Daérah Operasi I Jakarta jeung ngan ngalayanan rute KRL Commuter Line
Stasiun ieu ngan miboga dua jalur karéta api
Di lantai handap kompléks stasion ieu baheula aya kios-kios anu ditempatan ku padagang anu mayar séwa ka PT Kereta Api, tetapi kiwari ruang-ruang komérsial éta geus dibongkar
Kantor puséur PT Kereta Api Logistik (Kalog) kiwari ogé aya di stasion ieu
Stasion Juanda (JUA) (Aksara Sunda Baku: ) mangrupa stasion karéta api kelas II anu pererahna di Jalan Ir
H. Juanda 1, Pasar Baru, Sawah Besar, Jakarta Pusat
Ngaran stasion ieu diambil ti jalan raya anu aya di sabudeureuna
Stasion anu pererahna dina kaluhuran +15 métér ieu kaasup tina Daérah Operasi I Jakarta
Ti taun 1990-an, stasion ieu aya di luhur taneuh
Stasion Juanda aya di dekeut jeung halte busway
Stasion ieu miboga dua jalur karéta api
Kompléks stasion ieu letakna teu jauh ti tempat kantor puséur Daérah Operasi I Jakarta
Stasion Sawah Besar (SW) (Aksara Sunda Baku: ) mangrupa stasion karéta api kelas II anu pererahna di Jalan Krekot Jaya, Pasar Baru, Sawah Besar, Jakarta Pusat
Stasion ieu mangrupa salasahiji ti 7 stasion karéta api di Jakarta anu mangrupa bagian ti jalur rél layang
Stasion anu pererahna dina kaluhuran +15 meter ieu kaasup tina Daérah Operasi I Jakarta
Stasion ieu ngan miboga dua jalur karéta api
Stasion ieu cukup ramai sabab stasion ieu teu jauh ti Pasar Baru
Stasion Sawah Besar anu beropérasi kiwari statusna kalawan stasion layang di jalur segmen Manggarai-Jakarta Kota
Dina tanggal 5 Juni 1992, Presiden Soeharto sareng Ibu Tien jeung jajaran di pamérintahan ngaresmikeun jalur layang éta jeung naik KRL ti Gambir nuju Stasion Jakarta Kota
Wangunan Stasion Sawah Besar ieu modern sareng sentuhan panél warnana merah muda/pink jeung bodas anu nepi kiwari ieu masih dipertahankeun dan euweuh pernah diubah catna
Dipikayaho, proyék éta anu geus dimimiti dina Februari 1988 nghabiskeun dana tina Rp432,5 miliar rupiah jeung dina nalika diresmikeun saacan sapinuhna réngsé dugi ka operasionalna deui sataun engké
Stasion Mangga Besar (MGB) (Aksara Sunda Baku: ) mangrupa stasion kereta api kelas II anu pererahna di Jalan Karang Anyar, Karang Anyar, Sawah Besar, Jakarta Pusat
Stasion ieu dirénovasi deui dina taun 1988 kalawan stasion layang jeung sejak éta, stasion ieu geus aya di luhur jalanan pikeun ngaminimalkeun kamacétan
Stasion anu pererahna dina kaluhuran +14 métér ieu kaasup tina Daérah Operasi I Jakarta jeung ngan ngalayanan rute KRL Commuter Line
Leuwih tiheula dibéré ngaran Mangga Besar, stasion ieu sacara administratif teu pererahna di Kelurahan Mangga Besar, Taman Sari, Jakarta Barat, tapi pererahna agak jauh di tenggara kalurahan éta
Mangga Besar ogé mangrupa ngaran jalan anu peuntaseun di kalér stasion ieu
Kiwari stasion ieu ngan miboga dua jalur karéta api
Stasion Jayakarta (JAY) (Aksara Sunda Baku: ) mangrupa stasion karéta api kelas II anu pererahna di Mangga Dua Selatan, Sawah Besar, Jakarta Pusat
Stasion ieu mangrupa stasion anu pang kalérna di jalur layang Jakarta–Manggarai
Ngaranna diambil ti jalan anu teu jauh ti stasion ieu, nyaéta Jalan Pangeran Jayakarta
Stasion anu pererahna dina kaluhuran +13 métér ieu kaasup Daérah Operasi I Jakarta jeung ngan nglayanan rute KRL Commuter Line
Karéta api Jatiluhur Éksprés (Aksara Sunda Baku: ) nyaéta karéta api komutér ékonomi kabogaan PT Kereta Api Indonesia anu ngahubungkeun Tanjung Priuk jeung Cikampék
Karéta ieu mangrupa salasahiji primadona masyarakat Cikampék anu rék ka Jakarta atawa sabalikna
Unikna karéta ieu kadang disebut ogé istilah "odong-odong"
Karéta api ieu ngan eureun di sabaraha stasion, meski éta karéta api nyaéta karéta favorit sabab cukup gancang jeung harga tiket anu pang murahna, Rp5.000,00
Kiwari, lalampahan anu saméméhna tuntung di stasion Jakarta Kota, kiwari dibalikeun ka rute aslina di stasion Tanjung Priuk sanggeus optimalisasi palayanan KRL di Jakarta Kota
Kiwari karéta api éta jeung jeung karéta api Walahar Éksprés pikeun parpanjangan ka stasion Purwakarta
Ngaran Jatiluhur Éksprés asalna ti ngaran waduk di Kabupatén Purwakarta, nyaéta Waduk Jatiluhur
Waduk ieu ngalir cai nepi ka Walungan Ci Tarum
Jalur karéta api Jakarta Kota-Manggarai (Aksara Sunda Baku: ) nyaéta jalur karéta api anu matalikeun Stasion Jakarta Kota jeung Stasion Manggarai
Ieu jalur téh geus mangrupa jalur layang ti taun 1990-an
Jalur ieu geus diéléktrifikasi jeung geus mangrupa "double track"
Jadi, sakabéh stasion anu aya di jalur ieu geus di luhur taneuh
Jalur karéta api Jakarta Kota-Manggarai kaasup jalur anu padet diliwatan ku KA jarak jauh jeung KRL
Sahenteuna, aya 2 ruteu KRL anu ngaliwatan ieu jalur, nyaéta "Blue Line" jurusan Jakarta Kota-Bekasi/Cikarang jeung "Red Line" jurusan Jakarta Kota-Bogor/Dépok
Rencanana, di taun 2021, Stasion Manggarai bakal dijadikeun stasion séntral pikeun KA jarak jauh, KRL, jeung KA bandara
Sacara otomatis, lakon Stasion Gambir bakal digantikeun ku Manggarai
Jadi, KA jarak jauh engké moal ngaliwat jalur ieu deui
Jalur ieu ngahubungkeun babaraha jalur lian, di antarana: Daptar stasion jeung halteu
Kanyahoan: Ruteu KRL anu ngalayanan jalur ieu
MetroMini (Aksara Sunda Baku: ) nyaéta salasahiji jinis beus di Jakarta anu kawentar ku warna khas béuréum-oranye jeung biru sarta garis bodas ditengahna
Landihan beus ieu ogé jadi ngaran parusahaan, PT Metromini, kalawan badan nu nyadiakeun jasa angkutan kandaraan umum anu ngoperasikeunna, jeung kakhususan Jakarta, Indonésia
Ngabogaan kapasitas antara 20-30 tempat diuk
MetroMini ngalayanan 60 trayék-trayék jéro kota Jakarta anu tiap rutena ditandaan jeung aya nomor husus, misalna MetroMini B92, S69, jsb
Awalan S, T, B, U, P di hareupeun nomor nandakeun wilayah layanan opérasi: Jakarta Selatan, Timur, Barat, Utara, atawa Pusat
Dina taun 2017, Paméréntah Propinsi DKI Jakarta rék ngaluncurkeun Scania Citywide Low Entry pikeun ngagantikeun beus anu teu layak jalan
Metromini diwanohkeun dina taun 1962 ku Gubérnur Soemarno di Jakarta ku instruksi Presidén Sukarno
Tujuan mimiti dioperasikeunna beus nyaéta pikeun kabutuhan transportasi pamilon pésta olahraga nagara nagara berkembang atawa "Games of the New Emerging Forces" (GANEFO)
di Jakarta, moda transportasi massal anyaran pindah ti karéta listrik (trém) anu dioperasikeun ku Parusahaan Pangangkutan Djakarta (PPD) anu dieureunkeun taun 1960, jeung beus kahiji anu dioperasikeun PPD nyaéta beus Leyland bantuan Australia dina 1956
Salain beus PPD, Jakarta teu ngabogaan transportasi umum résmi, nu mana oplet nyaéta kandaraan angkutan massal salian beus PPD
Dina mimiti operasionalna can aya manajémen anu dibentuk pikeun ngaola beus-beus éta, jeung MetroMini dikenal ogé sebutan "bus merah" atawa basa sundana "beus beureum"
Sanggeus pesta olahraga usai beus-beus beureum ieu tetep beropérasi jeung ku Gubernur Henk Ngantung dina taun 1964, dititipkeun ku parusahaan swasta saperti Arion ngan teu mampu dikalola sacara benér
Dina taun 1976 PT Metromini didirikeun jeung jeung Kopérasi Angkutan Jakarta (Kopaja) pikeun naungkeun 152 urang anu ngaoperasikeun 313 beus léutik atas instruksi Gubernur Ali Sadikin
Menurut Mal Siantar Nainggolan, salasahiji komisaris parusahaan PT Metromini dina taun 1976, bentuk beus mimiti dina taun 1962 nyaéta saperti roti tawar jeung gembung dibagian moncong hareupna
Jinis beus ieu (1962) nyaéta Beus Robur jieunan Jerman Wétan jeung ngisi trayék trayék euweuhan anu taya beus disababkeun dihentikeuna trém
Sanggeusna PT Metromini jeung Kopaja diresmikeun dina taun 1978 ku Gubernur Tjokropranolo kalawan pangelola beus leutik, armadana diminta diremajakeun
Mimitian beus robur diganti jeung beus-beus Mitsubishi jieunan Jepang, dina taun 1990 MetroMini nguasai 60 trayék di Jakarta jeung 3.000 armada beus
Dina taun 2016, disebabkeun ngabogaan pamasalahan internal parusahaan anu mimitian dina taun 1993 anu kana imbas langsung dina burukna palayanan opérasional MetroMini, ti 60 trayék ngan saparuh anu masih aktip jeung jumlah armada nyusut jadi 1.000 beus ti saméméhna tilu rébu armada
Nurunna armada sabab sajumlah 1.600 beus geus disita ku Pemprov DKI
Tarif MetroMini pikeun panumpang diatur ku organda DKI anu ogé ngatur tarif keur Taksi jeung Mikrolét
Organda ngalakukeun ngabedakeun antara tarif panumpang umum jeung budak sakola
Tarif ieu eureun/naik (leuwih sering naik) jeung ngahitungkeun biaya BBM, biaya opérasional kandaraan, opérasional kantor, jeung upah minimum propinsi
Dina taun 1982 dicatat tarif Metromini nyaéta Rp
100,- (saratus rupiah) per trayék samentara budak sakola dikenakeun Rp
25,- (dua puluh lima rupiah atawa ""jigo" atawa "selawe"" disababkeun dibayar ngagunakeun koin 25 rupiah)
Dina April 1996 dicatat tarif naik deui ti Rp
300,- jadi Rp
400,- pikeun umum, samentara budak sakola Rp
100,- harga budak sakola ieu ditahankeun ti tahun 1990 teu dinaikkeun
Dina taun 2014 tarifna jadi Rp
4.000 keur umum jeung Rp
2.000 keur budak sakola
Dina taun 2016 tarif turun jadi Rp
3.800,- saterusna Rp
3,500,- pikeun umum , sanajan kanyataanana di jalan-jalan loba supir anu horéam pikeun ngurangan tarif
Metromini muncul dina sabaraha film, salasahijina nyaéta Kukejar Cintaku Dalam Metromini anu mangrupa film FTV ditayangkeun di SCTV
Panyatur warta Kania Sutisnawinata dina siaran anu anjeunna dibawa program warta Headline News MetroTV kalawan wani ngagunakeun studio MetroTv jadi MetroMini studio
Warga Jakarta ogé nyaho MetroMini ti stiker anu dipasang di jero jeung di luar awak beus lucu kalawan kalimah seksual, doa, kodeu jalan, pikeun miluan tren anu panganyarna
Sapertos: Tembang "Bis Kota" oleh Achmad Albar ngagambarkeun ngarasaan naik beus kota anu teu nyaman jeung ngolok olok ngan urang teu boga anu naik beus
MetroMini ogé dikenal badé kabrutalan supirna, armadana henteu cocog deui pikeun ngangkut panumpang ku sabab teu laku sababaraha alat beus, saperti speedométerna, jeung ogé salahiji polutan di Jakarta kalawan sistem rusak karbon anu lengkep dina rusakna knalpot
Jalur karéta api Jatinegara-Manggarai
Stasion Talun (TAL) (Basa Jawa: , "Sêtasiyun Talun") nyaéta stasion karéta api kelas III/leutik anu perenahna di Talun, Talun, Blitar
Stasion anu perenahna dina kaluhuran +244 méter ieu mangrupa stasion anu letakna di beulah tenggarana Daérah Operasi VII Madiun lintas Kertosono-Bangil
kalawan letak kaluhuran éta, stasion ieu jeung jeung Stasion Garum mangrupa stasion anu perenahna dina kaluhuran pangluhurna di Daop VII
Stasion ieu miboga tilu jalur karéta api jeung jalur 2 kalawan sepur lurus
Ti tanggal 1 Agustus 2016, aya parobahan koordinasi kawilayahan stasion-stasion KA, stasion ieu jeung Stasion Blitar jeung Stasion Garum anu saméméhna kaasup tina Daérah Operasi VIII Surabaya kiwari kaasup tina Daérah Operasi VII Madiun
Ngan hiji karéta api anu eureun di stasion ieu, nyaéta KA Penataran
Penataran, tujuan Blitar jeung tujuan Surabaya Gubeng atawa Surabaya Kota liwat Malang (lokal ékonomi AC) Jadwal karéta api
Ieu jadwal karéta api panumpang anu eureun di Stasion Talun per 1 Desember 2019 (sesuai Gapeka 2019)
Michael Jeffrey Jordan (weton 17 Pébruari 1963), kawentar ogé ku inisialna, MJ, manten pamaén baskét profésional Amérika sarta pamilik utama tim "National Basketball Association" (NBA) / Liga Basket Amérika, Charlotte Hornets
Manéhna maén di 15 musim NBA, meunangkeun genep gelar juara bareng jeung Chicago Bulls
Manéhna téh minangka salah sahiji atlét dina générasina nu panglarisna di dunia marketing sarta dianggap geus jadi waditra dina ngapopulérkeun NBA ka sakuliah dunya dina mangsa 1980-an jeung 1990-an
Jordan maén tilu musim pikeun palatih Déan Smith jeung North Carolina Tar Heels
Minangka jalma anyar, manéhna asup anggota tim kajuaraan nasional Tar Heel taun 1982
Jordan gabung jeung Bulls taun 1984 minangka pilihan pamaén katilu
Teu kungsi lila manéhna mucunghul jadi béntang liga sarta ngahibur pamiarsa ku kasuburanna nyitak sekor
Kamampuanna ngalayang, diebrehkeun ku pidangan "slam dunks" tina garis ngalung bébas dina pasanggiri "Slam Dunk", ngajadikeun manéhna meunang landian Air Jordan jeung His Airness
Manéhna gé meunangkeun réputasi minangka pamaén batahan pangpunjulna
Taun 1991, manéhna meunangkeun juara NBA bareng jeung Bulls sarta parat nepi ka taun 1992 jeung 1993, ngajadikeun hiji "three-peat" (sebutan pikeun tilu kali juara noron)
Najan teu gugur teu angin eureun ti NBA taun 1993, jeung biluk ka liga minor baseball, manéhna balik deui ka Bulls dina Bulan Maret 1995 sarta meunangkeun deui tilu kali juara di taun 1996, 1997 jeung 1998 sarta rékor 72 kali meunang dina musim 95-96
Jordan eureun deui taun 1999, tapi balik deui pikeun dua musim ti taun 2001 nepi ka 2003 minangka anggota Washington Wizards
Panghargaan jeung beubeunangan individual Jordan di antarana genep "Most Valuable Player" (MPV) Final NBA, sapuluh kali juara nyitak angka (duanana rékor sapanjang waktu), lima panghargaan MVP, 10 rancangan Tim Kahiji Kabéh-Béntang NBA, 9 pangajén pamaén batahan Tim-Kabéh, 14 kali pilihan NBA Kabéh Béntang, 3 kali panghargaan MPV Tandang Kabéh Béntang, tilu gelar "steals" (ngarebut bola) sarta panghargaan Pamaén Batahan NBA Taun Ieu 1988
Manéhna nyepeung rata-rata sekor pangluhurna dina musim régulér (30,12 poin per maén) ogé rata-rata sekor pangluhurna dina "playoff" (babak lanjutan) (33,45 poin per maén)
Taun 1999, manéhna disebut minangka atlét Amérika Kalér panghadéna di abad 20 ku ESPN, sarta kadua sahandapeun Babe Ruth dina daptar "Associated Press"
Jordan dua kali diasupkeun kana Dinding Panghargaan "Naismith Memorial Basketball", ku alatan karirna nu nyongcolang taun 2009 sarta taun 2010 minangka anggota tim bola baskét Olimpiade AS 1993 ("tim impian")
Manéhna asup kana Dinding Panghargaan FIBA taun 2015
Jordan ogé kawentar ku iklan podukna
Manéhna jadi pangrojong kasuksésan sapatu Air Jordan Nike nu dikaluarkeun taun 84 sarta tetep populér nepi ka kiwari
Taun 1996 Jordan maén dina filem "Space Jam" salaku dirina sorangan
Taun 2006, manéhna milu miboga sarta jadi pupuhu operasional bola baskét Charlotte Bobcats (kiwari Hornets), tur tuluy meuli saham mayoritas taun 2010
Taun 2014, Jordan jadi pamaén jutawan munggaran dina sajarah NBA
Manéhna jadi urang Amérika-Afika pangbeungharna katilu, sahandapeun Robert F. Smith jeung Oprah Winfrey
Jordan lahir di Kota New York, New York, anak ti Deloris, karyawati bank, jeung James R. Jordan Sr., supervisor pakakas
Kulawargana pindah ka Wilmington, North Carolina wanci manéhna keur léléngkah halu kénéh
Jordan téh budak kaopat tina lima sadulur
Manéhna boga dua lanceuk lalaki, Larry Jordan jeung James R. Jordan, Jr., hiji lanceuk awéwé, Deloris sarta hiji adi awéwé, Roslyn
James pangsiun taun 2006 minangka Sersan Mayor Komando Brigade Sinyal 35 Angkatan Bersenjata AS
Jordan asup ka Sakola Lanjutan Atas Emsley A. Laney di Wilmington
Manéhna nyoba asup ka tim baskét sakola dina mangsa taun kadua sakolana
Tapi jangkung 5'11" (1,8m) dianggap pendék kénéh pikeun maén dina tingkatan éta
Baturna mah nu jangkung, Harvest Leroy Smith, kapilih minangka hiji-hijina budak kelas dua nu asup kana tim
Kajurung ku hayang ngabuktikeun pangabisana, Jordan jadi béntang dina tim sakola yunior Laney, sarta ngabukukeun sababaraha kali poin 40
Usum panas hareupna, manéhna tuwuh 4 inchi (10 cm) sarta keyeng latihan
Nalika kapilih kana tim sakola, Jordan nyitak poin rata-rata leuwih ti 25 poin per maén (ppm), dina sesa dua musim di sakolana
Salaku senior, manéhna kapilih maén dina "McDonald's All-American Game" taun 1981 sarta nyitak 30 poin
Jordan kajojo ku mangpirang-pirang program baskét kampus, kaasup Duke, North Carolina, South Carolina, Syracuse jeung Virginia
Taun 1981, Jordan narima béasiswa ti Universitas Carolina Kalér di Chapel Hill, di mana manéhna nyokot widang géografi budaya
Minangka jalma anyar dina sistem oriéntasi tim palatih Déan Smith, manéhna kapilih jadi Pamaén Anyar Taun Ieu "Atlantic Coast Conference" (ACC) sanggeus nyieun rata-rata 13,4 ppm dina 53,4% témbakan (persentase gul lapangan)
Salila tilu musim bareng jeung Tar Heels, manéhna nyieun rata-rata 17,7 ppm tina 54% témbakan, sarta katambah ku 5,0 "rebound" (meunang bola muntah) per maén (rpm)
Manéhna kapilih sacara konsensus kana tim kahiji NCAA All-American, boh mangsa tingkat dua (1983) ogé mangsa yunior (1984)
Sabada meunangkeun panghargaan Pamaén Taun Ieu ti Kampus Naismith jeung Wooden di taun 1984, Jordan ninggalkeun North Carolina sataun méméh lulus pikeun asup ka draft NBA 1984
Chicago Bulls milih Jordan minangka pilihan katilu saeunggeus Hakeem Olajuwon (Houston Rockets) jeung Sam Bowie (Portland Trail Blazers)
Alesanna alatan harita tim nu dua keur merlukeun pamaén téngah
Najan kitu manajer Trail Blazers Stu Inman nyangkal yén éta téh lain alatan masalah pamaén tengah, tapi lantaran Portland geus mibanda Clyde Drexler, nu mangrupa "guard" nu sarua kamampuanna jeung Jordan
ESPN, nyabit-nyabit beban cidéra Bowie dina karir kampusna, nyebutkeun yén pilihan Blazers ka Bowie téh minangka pilihan draft panggoréng-goréngna dina sajarah olahraga profésional Amérika
Jordan mulang deui ka North Carolina di taun 1986 pikeun méréskeun kuliahna
Manéhna tuluy lulus taun éta kénéh dileler ku gelar "Bachelor of Arts" di widang géografi
Taun-taun awal NBA (1984-1987)
Mangsa musim "rookie"-na bareng jeung Bulls, Jordan nyitak rata-rata 28,2 ppm tina 51,5% témbakan, sarta ngarojong timna pikeun meunangkeun 35% tanding dina awal tilu musim babak "playoff"
Teu kungsi lila manéhna jadi kameumeut bobotoh, malahan mah bobotoh musuhna ogé
Dina bulan Nopémber, Roy S. Johnson ti "New York Times" ngagambarkeun dirina minangka ""rookie" fenomenal ti Bulls"
Jordan gé dina bulan Désémber kapajang dina sampul majalah "Sport Illustrated" nu "head line"-na "Hiji Bintang geus Lahir"
Bobotoh gé milih Jordan minangka "starter All Star" mangsa musim "rookie" manéhna
Kaluar kontrovérsi méméh tanding "All-Star" nalika para pamaén véteran - diluluguan ku Isiah Thomas - saririk kana perhatian ka Jordan
Hal ieu ngakibatkeun Jordan teu dipiroséa
Nalika maén Jordan tara dibéréan bal
Kajadian éta teu mangaruhan Jordan, sarta Jordan kapilih jadi "Rookie" Taun Ieu
Bulls nganggeuskeun musim éta ku 38-44 sarta éléh opat kali ti "Milwaukee Bucks" dina opat tanding babak "playoff"
Jordan teu kebat maén lila dina musim kadua alatan cidera dina tanding katilu taun éta, ngakibatkeun Jordan leungiteun 64 tanding
Najan Jordan cidera, Bulls bisa lolos kénéh ka babak "playoffs" ku catetan 30-52, mangrupa posisi kalima pangbututna dina sajarah tim nu lolos "playoffs"
Jordan cageur pas dina waktuna pikeun ngiluan tanding pasca musim sarta bisa maén alus
Ngalawan Boston Celtics nu disebut-sebut minangka salah sahiji tim panghadéna dina sajarah NBA, Jordan hasil nyitak 63 poin dina tandang kadua babak "playoff"
Sanajan kitu Celtics meunang dina kasuluruhan tanding séjénna
Jordan geus bener-bener sabihara-bihari dina musim 1986-87 sarta hasil nyitak sekor pangsubur-suburna dina sajarah NBA
Manéhna jadi hiji-hijina pamaén sajaba ti Wilt Chamberlain nu hasil nyitak 3.000 poin dina samusim, nyieun rata-rata liga pangluhurna 37,1 poin tina 48,2% témbakan
Jordan ogé nembongkeun kakuatan batahanna nalika manéhna jadi pamaén munggaran dina sajarah NBA nu ngabukukeun 200 "steals" jeung 100 "block shot" dina samusim
Najan Jordan sakitu onjoyna, Magic Johnson kapilih jadi "Most Valuable Player" (MPV)
Bulls hasil 40 kali meunang, sarta laju ka "playoff" pikeun tilu taun noron, tapi sakali deui disisihkeun ku Celtics
Hahalang Pistons (1987-1990)
Jordan mingpin deui dina nyitak angka mangsa musim 1987-88, nyieun rata-rata 35,0 ppm tina 53,5% témbakan sarta meunang panghargaan MVP kali kahijina
ogé meunangkeun Pamaén Batahan Taun Ieu, ku rata-rata 1,6 blok jeung pangluhurna dina liga 3,6 "steals" per maén (spm)
Bulls nganggeuskeun babak panyisihan ku 50-32, sarta tuluy lolos putaran kahiji "playoff" sanggeus ngéléhkeun Cleveland Cavaliers ku lima kali tanding
Tapi Bulls tuluy éléh ku lima kali tanding ti tim nu leuwih pangalaman, Detroit Pistons nu diluluguan ku Isiah Thomas jeung kumpulan pamaén fisik nu kawentar kusebutan "Bad Boys" ("Barudak Baong")
Mangsa musim 1988-89, Jordan mingpin deui sekor liga ku rata-rata 32,5 ppm tina 53,8% témbakan, katambah ku 8 rpm jeung 8 apm
Bulls nganggeuskeun ku catetan 47-35 sarta tuluy laju semet ka Final Wilayah Wétan ngéléhkeun Cavaliers jeung New York Knicks
Tapi sakali deui Piston ngéléhkeun Bulls, ayeuna mah dina genep kali tanding, makémétodeu"Aturan Jordan" pikeun ngajaga Jordan, ku cara ngarempug dua atawa tilu tiap kali Jordan meunang bal
Bulls ngawalan musim 1989-90 minangka tim nu keur nanjung
Dieusi ku grup inti angkatan Jordan jeung pamaén-pamaén ngora keur pangronjat saperti Scottie Pippen jeung Horace Grant sarta dilatih ku palatih anyar Phil Jackson
Jordan nyieun rata-rata 33,6 ppm tina 52,6%, 6,9 rpm jeung 6,3 apm, ngajurung Bulls kana catetan 55-27
Sakali deui Bulls lolos ka Final Wilayah Wétan sanggeus ngéléhkeun Bucks jeung Philadelphia 76ers
Tapi, najan maksa musuhna maén 7 kali, Bulls éléh deui ku Pistons noron pikeun katlu kalina
Nilu kalian ("three peat") munggaran (1991-1993)
Mangsa musim 1990-91, Jordan meunangkeun panghargaan MVP kadua kalina sanggeus nyitak rata-rata point 31,5 ppm, rebound 6,0 jeung assist 5,5 dina musim régulér
Bulls nempatan posisi kahiji dina grupna pikeun kali kahijina dina 16 taun katukang
Ku mekarna Scottie Pippen nepi ka bisa asup "All Star", Bulls hasil ngaronjatkeun pamaénanna
Bulls ngéléhkeun New York Knicks jeung Philadelphia 76ers dina babak playoff
Asup deui ka final wilayah Wétan di mana musuhna Detroit Piston geus ngadodoho
Ayeuna mah Bulls hasil ngéléhkeun Pistons ku sapu bersih 4 kali tanding
Bulls maju ka Final NBA pikeun kali kahijina dina sapanjang sajarahna, pikeun nyanghareupan Los Angeles Lakers, nu ngabogaan Magic Johnson jeung James Worthy, dua lawan nu tanggoh
Bulls meunang opat kali ngalawan sakali éléh, sarta nyatetkeun 15-2 kali rékor "playoff" sajajalanna
Dina pintonan finalna, Jordan ngahasilkeun rata-rata 31,2 poin, 11,4 "assist", 6,6 "rebounds", 2,8 "steals" jeung 1,4 blok
Jordan meunangkeun panghargaan MPV Final NBA nu kahijina
Jordan jeung Bulls nuluykeun dominasina dina musim 1991-92, ngahasilkeun rékor 67-15, ngaleuwihan préstasina di taun 1990-91
Jordan meunangkeun panghargaan MVP pikeun kadua kalina ku rata-rata 30,1 poin, 6,4 "rebound" jeung 6,1 "assist"
Sanggeus ngéléhkeun New York Knicks ku tujuh kali tanding dina puteran kadua playoff sarta ngéléhkeun Cleveland Cavaliers dina Final Wilayah ku genep tanding, Bulls panggih jeung Clyde Drexler saparakanca ti Porland Trail Blazers di Final
Bulls ngéléhkeun Portland ku genep kali tanding, sarta Jordan kapilih jadi MVP Final pikeun kadua kalina, ku rata-rata nilai 35,8 poin, 4,8 "rebound" jeung 6,5 "assist"
Musim, 1992-93, najan boga hasil alus dina babak régulér (32.6 ppm, 6,7 rpm jeung 5,5 apm), sarta nempatan posisi kadua dina voting Pamaén Batahan Taun Ieu, jalan Jordan pikeun nilu kalian noron jadi MPV dieureunan ku sobatna, Charles Barkley
Ku kabeneran, Jordan jeung Bulls panggih jeung Barkley jeung Phoenix Suns dina Final NBA
Bulls meunang ti Phoenix ku genep kali tanding
Jordan ogé jadi pamaén munggaran nu hasil meunangkan MVP Final sacara noron 3 kali
Ti harita mimiti kaciri tanda-tanda Jordan mimiti bosen ku kaselebritianna nu tohaga sarta hal-hal nu ngaganggu ka manéhna di luar baskét
Reureuh kahiji jeung pancén dina Bésbol Liga Minor (1993-1994)
Tanggal 6 Oktober 1993, Jordan ngabéwarakeun reureuhna, ngakuna geus horéam maén
Kadieunakeun, Jordan ngaku yén maotna bapana tilu bulan katukang ogé jadi tinimbang kana putusanna
Bapana jordan aya nu nelasan tanggal 23 Juli 1993, di aréa istirahat jalan tol di Lumberton, Karolina Kalér
ku dua rumaja, Daniel Green jeung Larry Martin Demery, nu ngabajo mobil rajaponina nu maké plat nomern "UNC 0023"
Warugana dipiceun di hiji ranca di Karolina Kalér jeung teu kapanggih-panggih semet ka tanggal 3 Agustus
Panyerangna kapaluruh liwat panggilan telepon tina HP James Jordan
Kadua nonoman éta dicerek, disidang sarta dihukum panjara saumur hirup
Jordan baheulana deukeut jeung bapana; wanci keur budak manéhna sok nurutan bapana nu sok ngelél bari tonggoy digawé
Jordan tuluy metakeun kalakuan éta téh minangka ciri dirina, dipintonkeun unggal-unggal manéhna ngajojo kana karanjang
Taun 1996, manéhna ngadegkeun Klub Putra &amp; Putri aréa Chicago sarta disérénkeun pikeun bapana
Dina autobiografina taun 1988, "For the Love of the Game", Jordan nulis yén manéhna geus sasadiaan pikeun reureuh ti awal usum panas 1992 kénéh
Pangumuman Jordan matak ngareuwaskeun dunia NBA sarta dicetak dina halaman hareup koran-koran di sakuliah dunya
Jordan tuluy ngareuwaskeun deui dunya olahraga ku ngilu Bisbol Liga Minor asup ka Chicago White Sox dina tanggal 7 Pebruari 1994
Jordan nyatakeun putusanna téh pikeun ngundag cita-cita jenatna bapana nu sok nyawang budakna salaku pamaén Bisbol Liga Utama
White Sox téh tim anu dipiboga ogé ku pamilik Bulls, Jerry Reinsdorf nu ngaragangan nuluykeun kontrak baskét Jordan dina taun manéhna maén bisbol
"I'm back": Mulang ka NBA (1995)
Musim 1993-1994, tanpa Jordan Bulls ngahasilkeun catetan 55-27, sarta kasoran ti New York Knicks dina puteran kadua playoff
Taun 1994-1995 masih kénéh maké tim juara dua taun katukang
Tihothat di tengah musim pikeun mastikeun satempat di babak playoffs
Niléi Chicago harit 31-31 di panengah bulan Maret
Untungna téh tim meunang pitulung ku nalika Jordan mutuskeun pikeun balik deui ka Bulls
Maret 1995, Jordan mutuskeun pikeun eureun tina bésbol alatan ayana mogok dina Liga Utama
Manéhna teu hayang disebut 'pamaén pangganti' (sesebutan pikeun atlét nu maén dina wanci mogok)
Tanggal 18 Maret 1995, Jordan ngumumkeun yén manéhna balik deui ka NBA ngaliwatan dua kecap nu dipedalkeun ku pers: "I'm back" ("Kuring mulang")
Poé isukna Jordan tanding jeung Bulls ngalawan Indiana Pacers di Indianapolis sarta nyitak 19 poin
Najan bisa maké kaos nomer 23, nu ongkoh geus dipatrikeun keur manéhna, Jordan malah maké nomer 45, nu dipaké ku manéhna wanci maén bésbol
Najan geus teu maén di NBA salila sataun satengah, Jordan masih maén alus
Jordan nyieun témbakan kameunangan ngalawan Atlanta dina tandang kaopatna
Dina tanding satuluyna ngalawan Knicks di Madison Square Garden tanggal 28 Maret 1995, Jordan nyitak 55 poin
Katunjang ku mulangna Jordan, Bulls lolos ti "playoffs" ku 13-4 sarta laju ka Semifinal Wilayah Wétan ngalawan Orlando Magic
Méméh tanding, Jordan mutuskeun rék maké deui nomor 23
Bulls didenda alatan teu ngalaporkeun panggantian nomer ka NBA
Jordan ogé meunang denda tambahan lantaran milih maké sapatu bodas nalika baturna kabéh maraké sapatu hideung
Orlando antukna meunang ku genep kali tanding
Jordan kajurung sumangetna ku kasoranna dina playoff sarta suhud latihan pikeun musim 1995-1996
Bulls dipikuat ku tambahan tukang nga-rebound, Dennis Rodman, sarta mampu ngadominasi liga, ngawalan musim anyar ku 41-3
Antukna Bulls nganggeuskeun naon anu tuluy disebut rekor musim réguler panghadéna dina sajarah NBA, 72-10; rekor ieu téh karak peupeus dina 2015-2016 ku Golden State Warriors
Jordan mingpin liga ku rata-rata 30,4 ppm sarta meunangkeun MVP pikeun musim régulér jeung Tanding All-Star
Dina "playoffs", Bulls ngéléhkeun Miami Heat 3-0, New York Knicks 4-1 jeung Orlando Magic 4-0
Di final NBA, hasil ngéléhkeun Seattle Supersonics 4-2 pikeun jadi juara kaopat kalina
Jordan kapilih jadi MVP Final pikeun kaopat kalina ogé, ngaliwatan Magic Johnson nu geus meunang tilu kali
Manéhna ogé jadi pamaén kadua tina ngan dua-duana pamaén nu hasil nyapu bersih kabéh panghargaan MVP sakaligus, "All-Star", régulér jeung Final NBA
Pamaén nu tiheula hasil nyaéta Willis Reed dina musim 1969-1970
Dina musim 1996-97, Bulls ngamimitian ku 69-11, tapi gagal pikeun kadua kalina meunang noron 70 kali lantaran éléh dina sésa dua tanding pamungkas, jadina réngsé ku 69-13
Taun ieu Jordan teu jadi MPV lantaran éléh ku Karl Malone
Bulls maju deui ka final nyanghareupan Malone jeung Utah Jazz
Bulls meunang ku genep kali tanding
Pikeun ka lima kalina tina lima kali minton di Final, Jordan meunangkeun MVP Final
Wanci Tanding Kabéh Béntang, Jordan nyétak "triple double" munggaran dina sajarah Tanding NBA Kabéh Béntang
Najan kitu manéhna teu hasil meunangkeun MPV-na
Bulls nutup musim 1997-1998 ku catetan 62-20
Jordan mingpin liga ku 28,7 ppm, ngamankeun gelar MVP jeung tempat di Tim Kahiji kabéh NBA, Tim Batahan Kahiji jeung MPV Laga All-Star
Bulls hasil jadi juara Wilayah Timur noron pikeun katilu kalina ku ngéléhkeun Indiana Pacers ku 7 kali tanding
Sanggeus meunang, Bulls maju deui pikeun tanding ulang ngalawan Jazz di Final NBA
Tanggal 14 Juni 1998, Bulls balik deui ka Delta Center pikeun tandang ka genep ngalawan Jazz sanggeus mingpin 3-2
Jordan maén dina tandang ieu dina hiji laga nu dianggap paling ngageterkeun jajantung dina sajarah Final NBA
Dina tandang ieu, nalika waktu ngan nyésa 5,2 detik deui Jordan ngajadikeun Chicago mingpin 87-86 ku hiji luncatan témbakan kameunangan, minangka témbakan klimaks dina karirna di Bulls
Satuluyna, John Stockton gagal nyitak dina témbakan tilu poin
Jordan jeung Bulls meunangkeun gelar juara NBA nu kagenep kalina sarta "three peat" nu kadua
Sakali deui Jordan kapilih jadi MVP Final, ku rata-rata sekor 33,5 ppm kaasup 45 poin penting dina laga kagenep final
Genep kali meunangkeun MVP Final mangrupa hiji rékor; Magic Johnson, Shaquille O'Neal, LeBron James jeung Tim Duncan aya dina posisi kadua, masing-masing tilu kali
Reureuh kadua (1999-2001)
Ku béakna kontrak Phil Jackson, pibakaleun pindahna Scottie Pippen sarta nyongcolangna Dennis Rodaman, katambah-tambah ku ayana mogok ti pemilik klub, Jordan dina tanggal 13 Januari 1999 reureuh tina baskét pikeun kadua kalina
Tanggal 19 Januari 2000, Jordan balik deui ka NBA minangka pamilik sarta présidén operasional Washington Wizards
Jordan nyepeng hiji tanggung jawab nu kompréhénsif
Manéhna ngontrol sagala aspék ngeunaan operasional baskét Wizard, sarta boga kawenangan ahir dina urusan pribadi
Sanajan ngaku dina bulan Januari 1999 yén manéha geus 99,9% yakin moal maén deui di NBA, dina usum panas 2001 Jordan ngébréhkeun kahayangna pikeun malikan deui, ayeuna mah jeung klub anyar
Kailhaman ku maén deuina Mario Lemieux di NHL dina usum tiis saméméhna
Jordan nyéwa palatih Chicago Bulls baheula, Doug Collins, minangka palatih Washington pikeun musim hareupna
Hiji putusan nu dianggap ku sawatara jalma jadi alamat mulang deuina Jordan
Mulang ka Washington Wizards (2001-2003)
Dina tanggal 25 Séptémber 2001, Jordan ngabéwarakeun mulang deuina ka NBA maén pikeun Washington Wizards, sarta ngébréhkeun kahayangna nyumbangkeun panghasilanna pikeun korban serangan 11 Séptémber
Dina musim 2001-2002 nu pinuh ku cidera, manéhna mingpin dina sekor tim (22,9 ppm), "assists" (5,2 apm) jeung "steals" (1,42 spm)
Najan kitu, soéh "cartilage" di tuur katuhuna ngeureunkeun pamaénan Jordan sanggeus ngan 60 kali maén
Maen pikeun ka-14 kalina dina tanding Kabéh Bintang NBA di taun 2003, Jordan hasil ngunggulan Kareem Abdul Jabbar nu geus ti babaheula mingpin (najan tuluy peupeus deui ku Kobe Bryant)
Dina musim éta Jordan manjing umur 40 taun
Manéhna jadi pamaén umur 40 munggaran nu hasil ngahontal poin 43 dina hiji tanding NBA
Nalika wanci maénna nu heureut jeung Wizards, unggal Jordan maén kandang di MCI Center, tiketna béak-béak waé
Wizards ogé jadi tim kadua nu paling loba ditonton di NBA
Dina dua musim maén, Jordan gagal mawa Wizards lolos ka "playoffs"
Jordan remen teu puas kana pamaénan babaturanna
Dina sababaraha kajadian, Jordan sacara kabuka ngritik batur maénna di média nyebutkeun yén maranéhna kurang fokus jeung kurang suhud, utamana pilihan kahiji dina draft NBA 2001, Kwame Brown
Ku katohianna yén musim 2002-2003 bakal jadi panungtungan pikeun Jordan, panghormatan ti penonton disérénkeun ka manéhna salila liga NBA
Dina tanding pamungkasna di United Center di Chicago nu mangrupa kandang heubeulna, Jordan meunangkeun keprokan panghormatan salila 4 menit
Miami Héat mangsiunkeun nomer kaos 23 dina tanggal 11 April 2003, najan Jordan teu kungsi maén di tim éta
Dina laga Kabéh Bintang 2003 Jordan ditawaran tempat awal ku Tracy McGrady jeung Allen Iverson, tapi ku Jordan ditolak
Pamustunganna, manéhna narima tempat Vince Carter nu nyérénkeun tempatna alatan desekan publik
Karir tim nasional
Jordan maén dina tim nasional Amérika nu meunangkeun dua kali madali emas Olimpiade
Manéhna gé meunangkeun madali emas nalika jadi pamaén kampus kénéh dina Olimpiade Musim Panas 1984
Tim éta dilatih ku Bob Knight jeung mintonkeun pamaén modél Patrick Ewing, Sam Perkins, Chris Mullin, Steve Alford jeung Wayman Tisdale
Jordan mingpin sekor tim ku rata-rata 17,1 ppm dina salila turnamén
Dina Olimpiade Musim Panas 1992, manéhna jadi anggota pasukan nu marakbak ku béntang, kaasup Magic Johnson jeung Larry Bird nu tuluy meunang landian "Tim Impian"
Jordan mangrupa hiji-hijina pamaén nu meunang tempat di awal maén dina dalapan kali tanding Olimpiade éta
Ngan Jordan, Ewing jeung Mullin wungkul pamaén baskét Amérika nu hasil meunang madali emas Olimpiade boh salaku pamaén amateur boh profésional
Sanggeus reureuh katilukalina, Jordan sabenerna geus rumasa yén manéhna moal mampu balik deui kana posisina di kantor minangka Direktur Operasi Bal Baskét Wizards
Tanggal 7 Méi 2003, nu boga Wizards, Abe Pollin mecat Jordan
Jordan satuluyna nyatakeun yén manéhna ngarasa dikhianatan, mun apal rék dipecat mah manéhna moal balik deui ka Wizards
Jordan tetep ngajaga kasibukan dina minggu-minggu satuluyana
Manéhna tetep jagjag, maén golep dina turnamén amal sélébriti sarta méakkeun waktuna bareng jeung kulawargana di Chicago
Manéhna ngapromosikeun kaos jeung klub tunggang motor mérek Jordan
Ti saprak taun 2004, Jordan ngabogaan klub olahraga motor Michael Jordan, hiji tim balap jalanan sapédah motor tempat katutup profésional nu saingan jeung dua klub Suzuki dina kajuaraan "Superbike premier" dina apingan "American Motorcyclist Association" (AMA) semet ka tungtung musim 2013
Jordan jeung pamajikanna, Juanita nyumbangkeun AS$ 5 juta piken Sakola Luhur Hales Franciscan
Mérek Jordan ogé nyumbang pikeun Habitat Kamanusaan jeung pikeun hiji cabang Klub Budak Lalaki Awéwé cabang Louisiana
Tanggal 15 Juni 2006, Jordan meuli sajumlah leutik saham Charlotte Bobcats, jadi pamilik saham kadua panggedéna sanggeus nu bogana, Robert L. Johnson
Minangka bagéan tina pasini, Jordan nyepeung kawasa pinuh dina operasi bal baskét, ku gelar jabatan "Anggota Pangaturan Operasi Bal Baskét"
Sapuluh taun samemehna, Jordan kungsi ngajukeun pikeun jadi pamilik sabagéan tim asli NBA Charlotte, Charlotte Hornets, tapi teu kajadian alatan pamilik klub, Géorge Shinn, nolak pikeun méré Jordan kawasa pinuh dina operasi bal baskét
Dina Pébruari 2010 Jordan kabéjakeun ngundag kapamilikan pinuh Bobcats, nu ganti ngaran jadi Hornets di taun 2014
Saingan Jordan nyaéta manten présidén Houston Rocket, Géorge Postolos
Tanggal 27 Pebruari, Bobcats ngumumkeun yén Johnson geus sapuk jeung Jordan katut grupna, MJ Basketball Holdings pikeun meuli tim, tinggal nunggu kasatujuan ti NBA
Tanggal 17 Maret, Dewan Gupernur NBA ku suara buleud nyatujuan pameulian Jordan, ngajadikan manéhna pamaén kahiji nu jadi pamilik tim NBA
Hal éta ogé ngajadikeun manéhna hiji-hjina urang Afrika-Amérika nu mibanda kapamilikan mayoritas dina tim NBA
Dina musim 2011-2012 nu dipangkas kana 66 tanding alatan mogok massal, Bobcats ngahasilkeun catetan 7-59
Persentase kameunangan 10,6% minangka pangbututna dina sajarah NBA
"Kuring teu pati sugema ku catetan hasil taun kamari
Bener-bener matak aral," ceuk Jordan satuluyna dina taun eta
Wanci jeda NBA 2019, Jordan ngajual sabagéan leutik saham Hornets ka Gabe Plotkin jeung Daniel Sundheim; nyepeng kénéh mayoritas sahamna pikeun dirina sorangan
Jordan téh hiji panjaga témbakan ("shooting guard)" nu ogé mampu maén minangka panyerang leutik ("small forward") sarta jadi panjaga poin
Jordan kawentar salila karirna minangka hiji pamidang panangtu nu kuat
Bareng jeung Bulls, manéhna jadi panangtu dina 25 kali tanding ku gul lapangan atawa alungan bébas dina sésa waktu 30 detik deui, kaasup dina dua tanding Final NBA jeung lima tanding "playoff" séjénna
Kakeyenganna kaébréhkeun dina mineungna paréa-réa omong sarta étika gawéna nu kasohor
Pikeun ningkatkeun pertahananna, manéhna méakkeun waktu tambahan pikeun niténan filem musuh-musuhna
Dina panyerangan manéhna ngandelkeun kana insting jeung improvisasi dina waktu tanding
Kacatet minangka pamaén nu tangoh, Jordan can kungsi leungiteun opat atawa leuwih laga nalika aktif dina samusim pinuh ti 1986 nepi ka 2001, kajaba waktu manéhna keur cidera tuur
Dina 15 musim, salapan di antarana Jordan maén pol 82 kali
Jordan téh panyerang nu rancingeus
Manéhna mampu ngajojo sacara agrésif kana karanjang, ogé narik musuhna pikeun nyieun palanggaran samineng-minengna; 8.722 kali alungan bébasna minangka ka-11 pangluhurna dina sajarah NBA
Ku majuna karir, Jordan ogé ngembangkeun kamampuan pikeun ngaluncatan musuhna jeung nyitak angka ku cara khasna "fadeaway jump shot", ngagunakeun kamampuan ngalayangna pikeun ngagileuk tina usaha-usaha blok musuhna
Mungguhing Hubie Brown, ku gerakanna wungkul gé geus méh-méhan teu kabendung
Najan dikritik ku média minangka pamaén hawek dina wanci awal karirna, rata-rata "assist"-na nu 5,3 nunjukkeun yén Jordan osok babagi ka baturna
Taun 1988, Jordan dileler ku Panghargaan Pamaén Batahan Taun Ieu NBA sarta jadi hiji-hijina pamaén nu mampu meunangkeun boh Panghargaan Pamaén Batahan boh Panghargaan MPV dina karirna (satuluyna diimbangan ku Hakeem Olajuwon, David Robinson jeung Kevin Garnett; Olajuwon minangka pamaén séjénna sajaba ti Jordan nu mampu meunangkeun kadua panghargaan dina musim nu sarua)
Manéhna gé jadi paringkat katilu dina total ngarebut bal ku 2.514 kali, sahandapeun John Stockton jeung Jason Kidd
Bakat Jordan geus atra dina awal karir NBA-na: dina Bulan Nopémber manéhna disajajarkeun jeung Julius Erving
Larry Bird nyarita yén manéhna "Can kungsi ningali sasaha waé nu siga manéhna", jeung Jordan téh minangka "Hiji-hijina", sarta pamaén panghadéna nu pernah katempo ku dirina sajajar jeung Wayne Gretzky salaku atlét
Sanggeus manéhna nyitak 63 poin ngalawan Boston Celtics dina tanggal 20 April 1986, Bird ngagambarkeun Jordan minangka "Déwa nu nyamur jadi Michael Jordan"
Jordan mingpin rékor nyitak angka dina sapuluh musim NBA (rékor NBA) sarta nyaruaan Wilt Chamberalin dina rékor tujuh kali noron
Manéhna ogé kapilih salapan kali dina tim kahiji "NBA All-Defensive" (rékor NBA bareng jeung Gary Payton, Kevin Garnett jeung Kobe Bryant)
Jordan ogé nyekel rékor rata-rata nyitak angka dina musim régulér jeung "playoff" ku 30,1 jeung 33,4 poin per maén
Poin total Jordan, 5.987 dina "playoff" mangrupa kadua pangluhurna dina sajarah NBA
Manéhna pangsiun ku 32.292 poin dina musim régulér nempatan posisi kalima dina salila NBA sahandapeun Karim Abdul Jabbar, Karl Malone, Kobe Bryant jeung LeBron James
Ku meunangna MVP musim régulér lima kali (tempat kadua bareng jeung Bill Russel - ngan Kareem Abdul Jabbar wungkul nu kungsi meunang genep kali), genep MPV Final (rékor NBA) sarta tilu kali MPV tanding NBA Kabéh Béntang, Jordan jadi pamaén nu pangpinuhna ku gelar dina sajarah NBA
Jordan kaasup dina 50 pamaén panghébatna dina taun 1996
Manéhna ogé kaasup hiji tina tujuh pamaén nu kungsi meunangkeun kajuaraan NCAA, NBA jeung madali emas Olimpiade (kituna téh dua kali dina taun 1984 jeung 1992)
Jordan jeung Pippen minangka ngan dua-duana pamaén nu bisa meunangkeun genep Final NBA pikeun hiji tim
Dina pamilihan tanding Kabéh Bintang, Jordan pangremenna kapilih, sajumlah salapan kali, ngaleuwihan pamaén mana ogé
"Michael Jordan heula, karak urang-urang."
- Magic Johnson Réa pangwartaan nyebutkeun yén Jordan téh pamaén bola baskét panghadéna sapanjang waktu
Dina taun 1999, hiji survéy jurnalis, atlét jeung nu séjénna ti ESPN nempatkeun Jordan minangka atlét Amérika Kalér panghadéna dina abad 20, saluhureun béntang-béntang saperti Babe Ruth jeung Muhammad Ali
Jordan nempatan paringkat kadua dina daptar 20 atlét vérsi "Associated Press" dina Bulan Désémber 1999
Minangka tambahan, "Associated Press" milih Jordan minangka pamaén baskét abad 20
Jordan ogé rékor mucunghul dina kaper "Sports Illustrated" sajumlah 50 kali
Dina edisi Séptémber 1996 Sport, nu mangrupa edisi tepung taun ka-50, Jordan disebut minangka atlét panghadéna dina mangsa 50 taun katukang
Kamampuan ngalayang Jordan, kaébréhkeun dina Kajuaraan Pasanggiri "Slam Dunk" dina taun 1987 jeung 1988, diaku ku réa jelema minangka ngabogaan pangaruh ka générasi pamaén ngora
Sawatara pamaén NBA - kaasup LeBron James jeung Dwyane Wade - geus ngaku yén Jordan téh panutan maranéhna nalika maranéhna tumuwuh déwasa
Komentator ngalandi sajumlah pamaén générasi lanjutan ku sebutan "Tutuluyan Michael Jordan" nalika arasup ka NBA, kaasup anu kasebut téh Penny Hardaway, Grant Hill, Allen iverson, Bryant, James, Vince Carter jeung Dwyane Wade
Najan Jordan téh mangrupa pamaén nu masagi, gambaran "Air Jordan"-na sering dianggap sacara teu dihaja jadi marga lantaran ngorotanna kamampuan témbakan luncat, batahan jeung kamampuan dasar ti pamaén-pamaén ngora
Hiji fakta nu Jordan sorangan manghanyakalkeun
Mangsa jaya-jayana, Jordan geus ningkatkeun status permaénan
Rating télévisi naék ngan wungkul mun manéhna maén
Popularitas NBA di AS ngorotan sanggeus gelar pamungkasna
Ti saprak 2015, rating Final teu kungsi nepi kana tingkat nalika manéhna meunangkeun gelar juara
Agustus 2009, Balé Kahormatan Bal Baskét "Naismith Memorial" di Springfield muka pajangan Michael Jordan nu eusina barang-barang ti mangsa manéhna karir di Kampus jeung di NBA, ogé wanci keur di Tim Impian 1992
Pajangan ogé mibanda sarung tangan bésbol pikeun nandakeun karir pondok Jordan di Liga Bésbol Minor
Taun 2016 Présidén Barack Obama ngajénan Jordan ku Madali Kamerdékaan Présidénsial
Jordan kawin ka Juanita Vanoy dina Bulan Séptémber 1989, sarta ngabogaan dua budak lalaki, Jeffrey jeung Marcus jeung hiji budak awéwé, Jasmine
Jordan jeung Vanoy ngarajukeun cerai dina tanggal 4 Januari 2002, cenah geus teu alakur, tapi islah deui dina sawatara waktu
Tuluy ngarajukeun cerai deui jeung tuluy jadi dina tanggal 29 Désémber 2006, koméntarna yén putusan éta téh "silih untungkeun jeung tingtrim"
Kabéjakeun yén Juanita nampa $160 juta dolar gono gini, ngajadikeun hal éta minangka cerai sélébriti pangtohagana dina catetan publik mangsa harita
Taun 1991, Jordan meuli sawidang tanah di Highland Park, Illinois, pikeun ngawangun hiji gedong ukuran 5.200 m2 nu karak anggeus opat taun ti harita
Taun 2012 gedongna téh didaptarkeun kana daptar gedong nu rék dijual di Highland Park
Tanggal 21 Juli 2006, hakim Wilayah Cook, Illinois mutuskeun Jordan teu kudu mayar ka manten kabogohna Karla Knafel sajumlah $5 juta dina tuntutan klaim kontrak
Jordan disebut-sebut geus mayar $250.000,- ka Knafel pikeun ngajaga rusiah hubungan maranéhna
Knafel ngaku yén Jordan ngajanjikeun $5 juta pikeun tetep répéh sarta satuju teu ngajukeun hak pangakuan bapa sanggeus Knafel sadar yén manéhna keur kakandungan di taun 1991
Tés DNA ngabuktikeun yén Jordan lain bapa ti budak éta
Jordan ngalamar kabogoh heubeulna (nu lianna), saurang modél Kuba-Amérika, Ybette Prieto dina Natal 2011
Maranéhna jatuk rami dina tanggal 27 April 2013 di Garéja Episcopal Bathesda Sisi Laut
Tanggal 11 Pebruari
Yvette ngalahirkeun dua budak sakembaran dingaranan Victoria jeung Ysabel
Jordan jadi aki dina taun 2019 nalika budak awéwéna, Jasmin, ngalahirkeun
Minantuna nyaéta manten pamaén Indiana Pacer, Rakeem Christmas
Figur média jeung kapentingan bisnis
Jordan mangrupa figur olahraga nu paling payu dina sajarah
Manéhna jadi juru wicara utama pikeun mérek-mérek saperti Nike, Coca Cola, Chevrolet, Gatorade, McDonald's, Ball Park Franks, Rayovac, Whéaties, Hanes jeung MCI
Jordan ngabogaan hubungan nu panjang jeung Gatorade, minton dina leuwih ti 20 iklan ti saprak taun 1991, kaasup iklan "Be Like Mike" nu dinyanyikeun ku barudak, miharep hayang siga Jordan
Nike ngajieun hiji sapatu khusus pikeun manéhna, disebut "Air Jordan" dina taun 1984
Salah sahiji iklan komérsil Jordan nu populér pikeun éta sapatu ngalibatkeun Spike Lee ti Mars Blackmon
Dina iklan éta Lee néangan sumber kakuatan Jordan sarta yakin yén éta téh "pasti gara-gara sapatuna"
Antukna Jordan diréka ku Nike jadi hiji divisi nu nyorangan ku ngaran "Mérek Jordan"
Jordan ogé ngilu aub dina karakter kartun Looney Tunes
Hiji iklan Nike nu disiarkeun dina "Super Bowl XXVI" taun 1992 mintonkeun Jordan jeung Bugs Bunny maén baskét
Iklan Super Bowl éta ngailhaman filem "Space Jam" nu dibentangan ku Jordan jeung Bugs dina hiji dongeng fiksi nu dijieun nalika reureuh kahiji tina baskét
Jordan ogé minton dina vidio musik Michael Jackson, "Jam" (1992)
Panghasilan taunan Jordan tina iklan dikira-kira nepi kana 40 juta dolar
Katambah mun Jordan maén, tikét patandingan béak-béak waé boh kandang boh tandang
Hal ieu ngaalatankeun Jordan nyepeng rékor dina hal gajih pamaén ku néken kontrak taunan nu hargana leuwih ti $30 juta / taun
Lolobana, transaksi iklan Jordan, kaasup jeung Nike, diatur ku agénna, David Falk
Jordan ngagambarkeun Falk minangka "panghadé-hadéna dina widangna" jeung "manéhna wijaksana dina marketing tur hadé
Manéhna nu ngabogaan konsép Air Jordan."
Bulan Juni 2010, Jordan asup kana 20 sélébriti pangkawasana di dunia ku majalah "Forbes" ku alatan panghasilan $55 juta antara Juni 2009 jeung Juni 2010
Numutkeun artikel Forbes, mérek Jordan ngahasilkeun $1 juta pangjualan pikeun Nike
Juni 2014, Jordan kasebutkeun jadi pamaén NBA munggaran nu jadi miliarder, sanggeus manéhna nambahan sahamna di Charlotte Hornets tina 80% kana 89,5%
20 Januari 2015, Jordan diajén ku Jurnal Charlotte Business minangka Jalma Bisnis Taun Ieu taun 2014
Taun 2017, manéhna jadi pamilik bagéan ti Miami Marlins ti Bisbol Liga Utama
Forbes ngitung Jordan minangka atlét nu panghasilanna pangluhurna dina taun 2017
Panghasilan Jordan tina mérek Jordan jeung Iklan dikira-kira nepi ka $110 juta, panggedéna dibanding pangsiunan atlét mana oge
Taun 2019 Jordan kajojo salaku urang Afrika-Amérika katilu pangbengharna, sarua jeung taun 2018, sahandapeun Robert F. Smith jeung Oprah Winfrey
Jordan ogé rererongan ngabogaan grup otomotif nu maké ngaran manéhna
Pausahaanna boga pakuat pakati jeung Nissan dina taun 1990 sarta jeung Lincoln Mercury ti taun 1995 nepi ka tutupna Juni 2009
Pausahaanna gé mibanda waralaba Nissan di Glen Burnie, Maryland
Restoran ogé kaasupkeun kana bisnis Jordan
Restoranna di antarana restoran stik di Terminal Pusat Raya di Kota New York